કોમ્યુનિકેશન અને ટ્રાન્સપોર્ટેશનના હાલના ફાસ્ટ ફોરવર્ડ જમાનામાં ગુજરાત-ભારત સહિત સમગ્ર વિશ્વમાં પ્રવાસન ઉદ્યોગ દિન પ્રતિ દિન જેટગતિએ વિસ્તાર પામી રહ્યો છે. સમગ્ર ભારતનું હાલનું વાર્ષિક પર્યટન બજાર ર લાખ કરોડનું છે જે વાર્ષિક આશરે ૧૧ ટકાના દરે વધારાના અનુમાન સાથે આગામી ૩ વર્ષમાં ૩ લાખ કરોડનું થવાનો પ્રબળ અંદાજ મુકાઇ રહ્યો છે. ટકાવારીના અંદાજ પ્રમાણે એરટ્રાવેલમાં સૌથી વધુ જમ્પ આવવાની શકયતા છે. ગૂગલ અને બોસ્ટન કન્સલ્ટીંગ ગ્રુપના અંદાજ રીપોર્ટ પ્રમાણે ઇ.સ.ર૦ર૦ સુધીમાં ૩૩ ટકા જેટલાં ભારતીય પ્રવાસીઓ ઓનલાઇન હોટલ બુકીંગ કરાવતા હશે. તેઓ બુકીંગ કરાવતા પહેલા ૪૯ મિનિટ ઓનલાઇન સર્ચ કરાવતા હોવાનો સર્વે પણ થયો છે.